Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Surmav terror nõudis nelja iisraellase elu ―
rünnakus, mille eest võttis vastutuse islamirühmitus Hamas.
Iraani president kinnitab ajatolla režiimi soovi
taaselustada tuumalepe Bideni valitsusega.
Erinevalt Teheranist ja Jeruusalemmast
väidab Washington jätkuvalt,
et tuumalepe Iraaniga on päevakorrast maas.
Neli iisraellast mõrvati jõhkralt
ja veel neli said erinevaid vigastusi järjekordses hirmsas terroriaktis.
Kaks ründerelvadega varustatud palestiinlasest terroristi
suundusid Läänekalda põhjaosas Samaaria maakonnas asuva
Iisraeli kogukonna Eli lähedal asuvasse bensiinijaama
ja avasid tule Iisraeli tsiviilelanike suunas.
Surmaga lõppenud intsidendi käigus astus relvastatud Iisraeli tsiviilisik,
kes saabus rünnaku toimumise ajal autoga tankla kõrvale,
terroristidega tulevahetusse.
Viga saamisest hoolimata suutis ta edukalt kõrvaldada ühe terroristidest,
mis sundis teise, samuti haavatud terroristi, sündmuskohalt põgenema.
Bensiinijaama jõudes nägin terroristi suundumas auto poole,
kus istus mees. Ta lasi tema pihta ühe kuulivalangu.
Tegin ukse lahti, olin laadinud oma relva juba Eli ristmikul,
tegin ukse lahti, tulistasin teda ja tema mind.
Ta ei lõpetanud liikumist, mina ei lõpetanud tulistamist.
Lisaks Nickerile, kes sai kergemaid ja keskmisi vigastusi,
tuvastati ühel Iisraeli tsiviilisikul raske seisund
ja veel kaks tsiviilisikut said kergemaid ja keskmisi vigastusi.
See on vastuvõetamatu. See on meie kodu, see on meie elu
ja peaksime saama elada oma elu iga päev kartmata,
ilma et keegi võtaks endale vabaduse tulla süütuid inimesi mõrvama.
See on meie maa, siin me elame ja jääme tugevaks.
Ja palusime rahvusvahelisel üldsusel
see kohutav terroriakt täielikult hukka mõista.
Jeruusalemmas lubas peaminister Benjamin Netanyahu
rünnaku eest vastutajatega arved klaarida, rõhutades samas,
et "kõik võimalused on laual",
viidates võimalikule ulatuslikule operatsioonile,
sihiga terror Jeninist, Nablusest ja teistest linnadest välja juurida.
Eeli kogukonna kõrval toimus šokeeriv ja õõvastav terrorirünnak.
Avaldan südamest kaastunnet mõrvatute peredele,
Jumal maksku nende eest kätte.
Soovin kogu rahva nimel haavatutele kiiret paranemist.
Meie väed töötavad praegu kohapeal, et mõrvaritega arveid klaarida.
Viimastel kuudel oleme juba tõestanud, et õiendame arved
eranditult kõigi mõrvaritega.
Need, kes on meid rünnanud, on kas hauas või vangis ja nii see siin jääbki.
Kõigile, kes meile kahju tahavad, meenutan: kõik võimalused on laual.
Jätkame võitlust terroriga täisjõul ja võidame selle.
Oluline on märkida,
et teisel terroristil õnnestus surmava rünnaku sündmuskohalt põgenedes
istuda ühe palestiinlase taksosse
ja veenda juhti end Jenini haiglasse viima.
Siiski pidasid Iisraeli eriüksuslased umbes kaks tundi pärast rünnakut
Jenini haigla poole teel olnud takso kinni ja elimineerisid terroristi.
Samal ajal võttis islamirühmitus Hamas rünnaku eest vastutuse
ja kiitis oma agente, väites, et tsiviilisikute ründamine
on kangelaslik vastus sündmustele Templimäel,
mida ausalt öeldes ei toimunud.
Hamas õnnistab kangelaslikku operatsiooni, mille sooritas
Qassami liige Mohannad Shahada vastuseks okupatsiooni kuritegudele,
millest viimane oli veresaun Jeninis
ja eilsed reidid Al-Aqsa mošees ning usklike väljaajamine.
Meie rahvas kaitseb Al-Aqsa identiteeti ohvreist hoolimata.
Hoiatame, et selle identiteedi kahjustamine
viib uute operatsioonideni sionistliku okupatsiooni vastu."
Pärast rünnakut saadeti välja suurel hulgal Iisraeli jõude,
et tugevdada julgeolekut ja hoida ära
Iisraeli radikaalsete elementide kättemaksurünnakuid.
Eraldi teadete järgi ei lasknud väed Iisraeli paremäärmuslasi
palestiinlaste Huwara külla ja ajasid laiali teised,
kes püüdsid blokeerida lähedalasuvaid kiirteid.
Lisaks - Iisraeli riikliku julgeoleku minister Itamar Ben Gvir,
kelle julgeolekukogemuse puudumist on kõrged kaitseametnikud nimetanud
"soodustavaks faktoriks terrorirünnakute 40% kasvule
pärast tema ametisse astumist",
kuulutas vajadust alustada ulatuslikku sõjalist kampaaniat
Juudamaal ja Samaarias.
Käes on aeg sõjaliseks operatsiooniks Juudas ja Samaarias.
Jah, naasta täppisatentaatide juurde õhust, lammutada hooneid,
seada tõkkeid, saata terroriste välja
ning võtta teisel a kolmandal lugemisel vastu
terroristide surmanuhtluse seadus.
Samal ajal hindas peaminister Netanyahu julgeolekuolukorda
Iisraeli Kaitseväe (IDF) keskväejuhatuse peakorteris.
Tasub märkida, et kuigi kaitseminister Yoav Gallant,
strateegiliste asjade minister Ron Dermer,
IDF-i peastaabi ülem kindralleitnant Herzi Halevi
ja Iisraeli Julgeolekuagentuuri (ISA) juht Ronen Bar osalesid koosolekul,
näib, et rahvusliku julgeoleku minister Ben Gvir jäeti kohtumiselt eemale.
Aruteludel osalenud julgeolekuametniku sõnul
tõukab praegune vaenutegevuse eskaleerumine meid lähemale
suuremale sõjalisele operatsioonile Põhja-Samaarias,
kus Palestiina omavalitsusel puudub igasugune kontroll.
Julgeolekuametnik rõhutas, et "meetmed lastakse käiku
sõltumata sellest, millist survet avaldavad poliitametnikud,
kes ei tunne olukorda kohapeal, julgeolekujõudude tegevust
ega kogu survete ja kaalutluste skaalat."
Ometi on oluline rõhutada,
et IDF-i ametnikud on praegu suurema operatsiooni tegemise vastu.
Siiski on julgeolekuaparaat mures
kasutatud relvade ja lõhkekehade parema kvaliteedi pärast,
nagu ka võimaluse pärast,
et terrorilaine Põhja-Samaarias võib lekkida ka teistesse paikadesse.
Omaanis võõrustas Iraani välisministrit Hossein Amir-Abdollahiani
Muscati linnas Omaani kuningabüroo minister
kindral Sultan Mohammed al-Nu’amani.
Väidetavalt arutasid kaks ametnikku kahepoolset koostööd
ja viise selle edendamiseks ühiste huvide nimel.
Tasub märkida, et kohtumine toimub ajal,
mil Omaan vahendab USA ja Iraani vahelist kokkulepet
viimase tuumaprogrammi piiramiseks
vastutasuks sanktsioonide leevendamise eest piiratud kujul.
Peaminister Netanyahu viitas peatsele kokkuleppele ehk nn "minileppele"
oma nädala alguses toimunud valitsuskabineti istungil,
rõhutades Jeruusalemma järeleandmatut positsiooni.
Meie esmane missioon on peatada Iraani tuumastumine.
Oleme oma Ameerika sõpradele pidevalt selgitanud ja teen seda tänagi
et oleme lepingute vastu, eelkõige esialgse JCPOA vastu,
mis ainult sillutab Iraani teed pommi juurde
ja täidab selle taskuid sadade miljardite dollaritega.
Meie püsiv vastuseis on aidanud kaasa sellele,
et USA ei naase selle lepingu juurde.
Samuti oleme neile öelnud, et kõige piiratumad kokkulepped,
nn "minilepingud", ei täida meie arvates oma eesmärki
ja oleme ka nende vastu. Igal juhul oleme selgeks teinud ja kordan,
et Iisrael teeb oma vahenditega kõik, et kaitsta end Iraani agressiooni eest
nii tuumasfääris kui ka loomulikult terrorikäsilaste kasutamise kaudu.
Kui Netanyahu toonitas Iisraeli vastuseisu,
siis Iraani president Ibrahim Raisi
üles intervjuus režiimi kontrollitavale uudisteagentuurile,
et Teheran sooviks sõlmida Washingtoniga tuumalepingu.
Jätkame läbirääkimisi respekti, tarkuse ja heade kavatsustega,
kuid me ei kerja. See tähendab,
et järgime diplomaatiat auväärsel viisil,
istume kõnelustelauda, kuid ei pane inimeste elu läbirääkimistest sõltuma.
Nemad rikkusid lepingut ega täitnud oma kohustusi.
JCPOA küsimus on meie päevakorras.
Kindlasti nõuame sanktsioonide tühistamist.
Me ei lahkunud kõnelustelauast."
Kui president Raisilt küsiti, kas Saudi Araabia on Islamivabariigi vaenlane,
rõhutas ta iroonilisel moel,
et Iraani kaks vaenlast on Iisrael ja USA.
Meie vaenlane on Iisrael. Meie vaenlane on Ameerika.
Me pole Saudi Araabiat iial vaenlaseks pidanud
ega tee seda siiani.
On tähtis rõhutada, et kuigi nii Iisrael kui Iraan on viidanud
Washingtoni ja Teherani vahel sündivale kokkuleppele,
väidab Bideni valitsus jätkuvalt,
et tuumakokkulepe ajatolla režiimiga on päevakorrast maas.
Pole mingit lepet, millest rääkida. President on selgelt öelnud,
et me ei lase Iraanil tuumarelvavõimeni jõuda.
Ta eelistaks, et jõuaksime selle tulemuseni diplomaatia abil.
Praegu pole diplomaatia sel teemal päevakorras.
Me ei taotle diplomaatiat nende tuumaambitsioonide suhtes.
Kuid see ei tähenda, et president poleks endiselt pühendunud
püüdlustele lahendada seda võimalusel diplomaatiliselt.
Hetkel pole see Iraaniga peetud arutelude orbiidil mitmel põhjusel,
millest mõnda ma just mainisin. See tähendab, et president tahab
ja talle on kättesaadaval teisi võimalusi, tagamaks,
et tuumarelvastatud Iraan ei realiseeruks.
Aitäh, et vaatasite TV7 Iisraeli Uudiseid!
Palvetage rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri